CELEX: 32021D2138
Language: sk
Date: 2021-12-02 00:00:00
Title: Rozhodnutie Rady (SZBP) 2021/2138 z 2. decembra 2021, ktorým sa mení rozhodnutie (SZBP) 2018/2011 na podporu politík, programov a činností zameraných na boj proti obchodovaniu s ručnými zbraňami a ich zneužívaniu, v ktorých sa uplatňuje rodové hľadisko, v súlade s programom zameraným na ženy, mier a bezpečnosť

3.12.2021   
               
               
                  SK
               
               
                  Úradný vestník Európskej únie
               
               
                  L 432/72
               
            
         ROZHODNUTIE RADY (SZBP) 2021/2138
         z 2. decembra 2021,
         ktorým sa mení rozhodnutie (SZBP) 2018/2011 na podporu politík, programov a činností zameraných na boj proti obchodovaniu s ručnými zbraňami a ich zneužívaniu, v ktorých sa uplatňuje rodové hľadisko, v súlade s programom zameraným na ženy, mier a bezpečnosť
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. decembra 2018 prijala rozhodnutie (SZBP) 2018/2011 (1).
                  
               
                     (2)
                  
                  
                     V rozhodnutí (SZBP) 2018/2011 sa obdobie vykonávania činností uvedených v jeho článku 1 stanovuje na 36 mesiacov od dátumu uzavretia dohody uvedenej v jeho článku 3 ods. 3
                  
               
                     (3)
                  
                  
                     Úrad Organizácie Spojených národov pre otázky odzbrojenia požiadal o predĺženie obdobia vykonávania rozhodnutia (SZBP) 2018/2011 o sedem mesiacov do 31. októbra 2022 vzhľadom na oneskorenie vo vykonávaní projektových činností podľa rozhodnutia (SZBP) 2018/2011 v dôsledku vplyvu pandémie ochorenia COVID-19.
                  
               
                     (4)
                  
                  
                     Pokračovanie činností uvedených v článku 1 rozhodnutia (SZBP) 2018/2011 do 31. októbra 2022 sa môže vykonávať bez akýchkoľvek následkov, pokiaľ ide o finančné zdroje.
                  
               
                     (5)
                  
                  
                     Článok 5 ods. 2 rozhodnutia (SZBP) 2018/2011 by sa preto mal zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 5 ods. 2 rozhodnutia (SZBP) 2018/2011 sa nahrádza takto:
            
               
                  „2.   Toto rozhodnutie stráca účinnosť 31. októbra 2022.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 2. decembra 2021
            
               
                  Za Radu
               
               
                  predseda
               
               J. VRTOVEC
            
         
         
            (1)  Rozhodnutie Rady (SZBP) 2018/2011 zo 17. decembra 2018 na podporu politík, programov a činností zameraných na boj proti obchodovaniu s ručnými zbraňami a ich zneužívaniu, v ktorých sa uplatňuje rodové hľadisko, v súlade s programom zameraným na ženy, mier a bezpečnosť (Ú. v. EÚ L 322, 18.12.2018, s. 38).